
Text rozhodnutia
Súd: Krajský súd Banská Bystrica Spisová značka: 20Sd/299/2015 Identifikačné číslo súdneho spisu: 6015201292 Dátum vydania rozhodnutia: 28. 06. 2016 Meno a priezvisko sudcu, VSÚ: JUDr. Jarmila Badíková ECLI: ECLI:SK:KSBB:2016:6015201292.2 Opravné uznesenie Krajský súd v Banskej Bystrici v konaní pred samosudkyňou JUDr. Jarmilou Badíkovou v právnej veci navrhovateľky: K. H., nar. XX. A. XXXX, bytom N. H. XXX/X, XXX XX J., F. W., proti odporkyni: Sociálna poisťovňa, ústredie, ul. 29. augusta č. 8, 813 63 Bratislava, o preskúmanie rozhodnutia o invalidnom dôchodku, vo veci opravy výroku rozsudku Krajského súdu v Banskej Bystrici, č.k. 20Sd/299/2015-15 zo dňa 4. mája 2016, takto r o z h o d o l : Súd opravuje výrok rozsudku Krajského súdu v Banskej Bystrici č.k. 20Sd/299/2015-15 zo dňa 4. mája 2016 tak, že správne znie: „Rozhodnutie odporkyne č. XXX XXX XXXX X zo dňa 29. mája 2015 z r u š u j e podľa § 250l ods. 2, § 250j ods. 2 písm. c/, d/ O.s.p. a vec vracia odporkyni na ďalšie konanie. Navrhovateľke nepriznáva právo na náhradu trov konania. “ o d ô v o d n e n i e : Krajský súd rozsudkom 23Sd/299/2015-15 zo dňa 4. mája 2016 rozhodnutie odporkyne č. XXX XXX XXXX X zo dňa 29. mája 2015 zrušil podľa § 250l ods. 2, § 250j ods. 2 písm. c/, d/ O.s.p. a vec vrátil odporkyni na ďalšie konanie. Navrhovateľke nepriznal právo na náhradu trov konania. Podľa § 250l ods. 2 O.s.p.; pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa § 246c ods. 1 O.s.p.; pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Opravný prostriedok je prípustný, len ak je to ustanovené v tejto časti. Proti rozhodnutiu Najvyššieho súdu Slovenskej republiky opravný prostriedok nie je prípustný. Podľa § 164 O.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Podľa § 157 ods.1 O.s.p. v písomnom vyhotovení rozsudku sa po slovách "V mene Slovenskej republiky" uvedie označenie súdu, mená a priezviská sudcov a prísediacich, presné označenie účastníkov a ich zástupcov, účasť prokurátora, označenie prejednávanej veci, znenie výroku, odôvodnenie, poučenie o lehote na podanie odvolania a náležitostiach odvolania podľa § 205 ods. 1 a 2, poučenie o možnosti výkonu rozhodnutia a deň a miesto vyhlásenia. Pretože krajský súd pri písaní rozsudku 20Sd/299/2015-15 zo dňa 4. mája 2016 v jeho výroku neuviedol dátum vydania rozhodnutia odporkyne, súd túto zrejmú nesprávnosť, ktorá nastala pri vyhotovovaní rozsudku, odstránil vydaním opravného uznesenia s uvedením príslušného dátumu vydania rozhodnutia odporkyne. Vzhľadom na vyššie uvedené krajský súd rozhodol tak, ako je uvedené vo výrokovej časti tohto uznesenia. Poučenie: Proti tomuto uzneseniu nie je prípustné odvolanie.

